ไฟแนนซ์ทูเดย์
โดย...ช.ชดา
19 ก.ย. 2559

โดย...ช.ชดา
ในที่สุด ญนน์ โภคทรัพย์ กรรมการ ธนาคารไทยพาณิชย์ ก็ยื่นใบลาออกจากบอร์ดแบงก์มีผล 16 ก.ย.ที่ผ่านมา จบชีวิตนายแบงก์ที่ทำมาหลายปี กลับไปทำงานที่เชี่ยวชาญด้านการค้า ตั้งแต่วันนี้ไป ญนน์ จะนั่งเป็นเพรสซิเดนต์ ออฟ เซ็นทรัล กรุ๊ป ปีนี้มีการเปลี่ยนแปลงในตำแหน่งผู้บริหารแบงก์เยอะ
ดร.เชาว์ เก่งชน กรรมการผู้จัดการ ศูนย์วิจัยกสิกรไทย นำงานวิจัยบุกโซเชียลมีเดีย เพื่อให้เฟี้ยวฟ้าว กว่าเจ้าอื่น เลยทำบนทวิตเตอร์ แทนที่จะทำแฟนเพจในเฟซบุ๊กเหมือนคนอื่น 
เหตุผลที่อาจารย์เชาว์เลือกทวิตเตอร์เพราะว่า เป็นการส่งประเด็นงานวิจัยสั้นๆ เป็นเรื่องๆ คิดว่าจะเข้ากับไลฟ์สไตล์คนไทยชอบอ่านอะไรสั้นๆ ใช้เวลาไม่มาก
มาดามแป้ง นวลพรรณ ล่ำซำ กรรมการผู้จัดการ บริษัท เมืองไทยประกันภัย จัดคอนเสิร์ตใหญ่ขอบคุณลูกค้าเพื่อให้ครอบคลุมทุกช่วงวัย ศิลปินเลยมีทั้งดังมานานและดังปัจจุบัน แต่เมื่อ มาดามแป้ง ปรากฏตัวเรียกเสียงกรี๊ดดังลั่น อิมแพ็ค อารีน่า ไม่แพ้ศิลปินรับเชิญจริงๆ